smcproject/ml-wiki-sentences huggingface dataset:
സ്വിഫ്റ്റിന്റെ മറ്റെല്ലാ രചനകളേയും പോലെ പേരു വയ്ക്കാതെ പ്രസിദ്ധീകരിച്ച ഈ കൃതിക്ക്, 1708-ലെ വർഷഫലത്തിന്റെ മട്ടായിരുന്നു.
അതിൽ അദ്ദേഹം, ജ്യോതിഷജ്ഞാനത്തിന്റെ വൻനാട്യത്തോടെ, 1708 മാർച്ച് 29 രാത്രി 11 മണിക്ക് പഞ്ചാംഗക്കാരൻ പാട്രിഡ്ജ് മരിക്കുമെന്നു പ്രവചിച്ചു.
അതിനു മുൻപ് വീട്ടുകാര്യങ്ങൾ നേരേയാക്കാൻ പാട്രിഡ്ജിനെ ഉപദേശിക്കുക കൂടി ചെയ്തു അദ്ദേഹം.
പ്രവചിച്ചിരുന്ന മരണദിവസത്തിന്റെ പിറ്റേന്ന് സ്വിഫ്റ്റ്, പാട്രിഡ്ജിന്റെ "ദേഹസംസ്കാരത്തിന്റെ" വാർത്തയും പ്രസിദ്ധീകരിച്ചു.
അതോടെ പറ്റുകാരെ കിട്ടാതായ പാട്രിഡ്ജ്, താൻ ജീവിച്ചിരിക്കുന്നു എന്നു പരസ്യം ചെയ്തു.
എന്നാൽ അതിനടുത്ത ദിവസം സ്വിഫ്റ്റ്, ഗ്രഹനിലയുടെ നിസ്സംശയസ്വഭാവം പരിഗണിക്കുമ്പോൾ, ജ്യോതിഷിയായ പാട്രിഡ്ജ് ജീവിച്ചിരിപ്പുണ്ടാകാൻ സാദ്ധ്യത തീരെയില്ലെന്നും, ജീവിച്ചിരിക്കുന്നതായി അവകാശപ്പെടുന്ന വ്യക്തി, മരിച്ചുപോയ പാട്രിഡ്ജിന്റെ പേരിൽ മുതലെടുക്കുന്ന തട്ടിപ്പുകാരനാകാനേ വഴിയുള്ളു എന്നും എഴുതി.
സ്വിഫ്റ്റിന്റെ വ്യക്തിത്വത്തിലേക്കും, തട്ടിപ്പുകൾ തുറന്നുകാട്ടുന്നതിൽ അദ്ദേഹത്തിനുണ്ടായിരുന്ന സവിശേഷമായ കൗതുകത്തിലേക്കും ഈ സംഭവം വെളിച്ചം വീശുന്നു.
ഡീൻ പദവി
പൊതുജീവിതത്തിലെ സ്വാധീനം പൗരോഹിത്യത്തിൽ ഉയർന്ന് മെത്രാൻ പദവിയിൽ എത്താൻ സഹായിക്കുമെന്നു സ്വിഫ്റ്റ് കരുതിയിരുന്നു.
എന്നാൽ "ടേൽ ഓഫ് തെ ടബ്ബ്" ഉൾപ്പെടെ പല രചനകളും ക്രിസ്തുമതവിരുദ്ധമായി കരുതപ്പെട്ടതു പ്രശ്നമായി.
1708-ൽ "ക്രിസ്തുമതത്തെ നിരോധിക്കുന്നതിനെതിരെ" എന്ന പേരിൽ എഴുതിയ ലഘുകൃതിയിൽ അദ്ദേഹം, ക്രിസ്തുമതത്തിന്റെ നിരോധനം പ്രതീക്ഷിക്കുന്നത്ര ഗുണം ചെയ്തേക്കില്ലെന്നും അതു ചില 'അസൗകര്യങ്ങൾ' ഉണ്ടാക്കാൻ വഴിയുണ്ടെന്നുമാണ് വാദിച്ചത്.
ക്രിസ്തുമതവിരുദ്ധനെന്ന ദുഷ്കീർത്തിക്കൊപ്പം സ്വിഫ്റ്റ് പിന്തുണച്ചിരുന്ന ടോറി കക്ഷിയ്ക്ക് അധികാരം നഷ്ടപ്പെട്ടതും ഇംഗ്ലണ്ടിൽ മതരംഗത്തെ ഉയർന്ന പദവികൾ ലഭിക്കുന്നതിൽ സ്വിഫ്റ്റിനു തടസ്സമായി.
ഒടുവിൽ അയർലൻഡിൽ ഡബ്ലിനിലെ വിശുദ്ധ പാട്രിക്കിന്റെ പള്ളിയിലെ ഡീൻ പദവി അദ്ദേഹത്തിനു വാഗ്ദാനം ചെയ്യപ്പെട്ടു.
മറ്റൊരു പദവിയും ലഭിക്കാൻ വഴിയില്ലെന്നു കണ്ട അദ്ദേഹം 1713-ൽ പാട്രിക്കിന്റെ ദേവാലയത്തിലെ ഡീൻ പദവി സ്വീകരിച്ചു ഡബ്ലിനിലേക്കു പോയി.
ഗള്ളിവറുടെ യാത്രകൾ ഉത്തമജീവികളായ 'ഹൂയിനങ്ങൾ' എന്ന കുതിരകൾക്കിടയിൽ ഗള്ളിവർ
ഡബ്ലിനിലെ ഈ നാളുകളിലാണ് സ്വിഫ്റ്റ് അദ്ദേഹത്തിന്റെ യശസ്സിന്റെ മുഖ്യ അടിസ്ഥാനമായ ഗള്ളിവറുടെ യാത്രകൾ എന്ന കൃതി എഴുതിയത്.
1726-ലാണ് അതു പ്രസിദ്ധീകരിച്ചത്.
സാഹിത്യസംബന്ധിയായ ലക്ഷ്യങ്ങളേക്കാൾ, വിധിക്കും മനുഷ്യസമൂഹത്തിനുമെതിരെ ഉള്ളിൽ ഉറഞ്ഞുകൂടിയ വെറുപ്പിന്റെ തുറന്നു വിടലാണ് ഈ കൃതിയിൽ സ്വിഫ്റ്റ് സാധിച്ചത്.
ലെമുവേൽ ഗള്ളിവർ എന്ന സാങ്കല്പികവ്യക്തിയുടെ സാഹസയാത്രകളുടെ കഥയിലെ 'മനുഷ്യവിരോധം' (misanthropy) വിമർശിക്കപ്പെട്ടെങ്കിലും സ്വിഫ്റ്റിന്റെ ഈ നായകശില്പം അസാമാന്യമായ ജനപ്രീതി നേടി.
ഗള്ളിവറുടെ നാലു യാത്രകളുടെ വിവരണമായി, നാലു ഭാഗങ്ങൾ അടങ്ങിയതാണ് ഈ രചന.
ഗള്ളിവർ യാത്രയുടെ നാലു ഖണ്ഡങ്ങളിൽ ഏറ്റവുമധികം വിമർശിക്കപ്പെട്ടിട്ടുള്ളത് ഹൂയിനം നാടിനെപ്പറ്റിയുള്ള അവസാനഖണ്ഡമാണ്.
അതിൽ സ്വിഫ്റ്റിന്റെ ദോഷദൃഷ്ടി ഹാസ്യത്തിന്റെ വഴിവിട്ട് മനുഷ്യരാശിയെ നിർദ്ദയം തൊലിയുരിയുകയാണെന്ന് വിമർശിക്കപ്പെട്ടിട്ടുണ്ട്.
"ഒരേസമയം തെറിക്കഥയും ബാലസാഹിത്യവും ആയിരിക്കുന്ന രചന" എന്ന് ഗള്ളിവറുടെ യാത്രകൾ വിശേഷിപ്പിക്കപ്പെട്ടിട്ടുണ്ട്.
ഗള്ളിവർ ലില്ലിപ്പുട്ടിൽ
കൃതിയുടെ ആദ്യഭാഗം ചെറിയമനുഷ്യരുടെ നാടായ  ലില്ലിപ്പുട്ടിലെ യാത്രയുടെ കഥയാണ്.
ആ നാട്ടിലെ മനുഷ്യർ ആറിഞ്ചു മാത്രം ഉയരമുള്ളവരായിരുന്നു.
അവർക്കു മുൻപിൽ ഗള്ളിവർ ഭീമാകാരനായി കാണപ്പെട്ടു.
ഈ ചെറുമനുഷ്യരുടെ ക്ഷുദ്രകലഹങ്ങളിൽ ഗള്ളിവർ മനുഷ്യരാശിയുടെ നിസ്സാരത ചിത്രീകരിക്കുന്നു.
ആ നാട്ടിലെ രാജനീതിയിൽ രണ്ടു കക്ഷികൾ ഉണ്ടായിരുന്നു.
ചെരിപ്പുമടമ്പിന്റെ ഉയരത്തിലായിരുന്നു അവർ തമ്മിലുള്ള അന്തരം.
ഒരു കക്ഷിയിൽ പെട്ടവർ ഉയർന്ന മടമ്പുള്ള ചെരിപ്പിട്ടപ്പോൾ എതിർകക്ഷിക്കാരുടെ ചെരിപ്പു മടമ്പിന് ഉയരമില്ലായിരുന്നു.
"വൻതുമ്പന്മാർ" (Big endinans), "ചെറുതുമ്പന്മാർ" (Little endians) എന്നിങ്ങനെ മതപരമായും അവർക്കിടയിൽ രണ്ടു ചേരികൾ ഉണ്ടായിരുന്നു.
മുട്ട തിന്നുമ്പോൾ, ഏതറ്റത്തു നിന്ന് തോടുപൊളിച്ചു തുടങ്ങണം എന്ന വിഷയത്തിലായിരുന്നു അവരുടെ ഭിന്നത.
പൊളിക്കേണ്ടത് കൂർപ്പു കുറഞ്ഞ വലിയ അറ്റത്തു നിന്നാണെന്ന് വൻതുമ്പന്മാരും, കൂർത്ത ചെറിയ അറ്റത്തു നിന്നാണെന്ന് ചെറുതുമ്പന്മാരും വിശ്വസിച്ചു.
ഈ വിശ്വാസഭേദത്തിന്റെ പേരിൽ അവർക്കിടയിൽ വലിയ വൈരം നിലനിന്നിരുന്നു.
ബ്രോബ്ഡിങ്ങ്നാഗിൽ
ഈ നാട്ടിലെ അറുപതടി ഉയരമുള്ള മനുഷ്യഭീമന്മാർ ഗള്ളിവർക്ക് മനുഷ്യസ്വഭാവത്തിന്റെ മറ്റൊരു പരിപ്രേഷ്യമായി.
ആ നാട്ടിലെ കാര്യങ്ങളെല്ലാം ഈ വലിപ്പവ്യത്യാസത്തിന്റെ തോതിനിണങ്ങും വിധമായിരുന്നു.
അവിടത്തെ രാജാവ് ഗള്ളിവറെ ഒരു കീടമായി കരുതി.
യൂറോപ്പ് അദ്ദേഹത്തിന് ഒരു ചിതൽപ്പുറ്റായിരുന്നു.
സ്വന്തം നാട്ടിലെ ആളുകളുടെ നേട്ടങ്ങളേയും യുദ്ധങ്ങളേയും കുറിച്ചു ഗള്ളിവർ വമ്പു പറഞ്ഞപ്പോൾ, ഇത്ര ചെറിയ കൃമികൾക്കുള്ളിൽ ഇത്രയധികം വിഷം എങ്ങനെ ഉണ്ടാകുമെന്ന് ഭീമന്മാർ അത്ഭുതപ്പെട്ടു.
ലപ്പൂട്ടായിലും മറ്റും ഒഴുകിനടക്കുന്ന ആകാശദ്വീപായ ലപ്പൂട്ടാ
ആകാശത്തു പറന്നുനടന്നിരുന്ന ലപ്പൂട്ടാ എന്ന ദ്വീപിലും മറ്റുമായിരുന്നു ഗള്ളിവറുടെ അടുത്ത യാത്ര.
ശാസ്ത്രജ്ഞന്മാരും, പണ്ഡിതന്മാരും, കണ്ടുപിടിത്തക്കാരും, പ്രൊഫസർമാരും, ദാർശനികരും മറ്റുമായിരുന്നു ആ നാട്ടിലെ പ്രധാനികൾ.
പ്രായോഗികജീവിതവുമായി ബന്ധമില്ലാത്ത ഗണിത, ജ്യോതിശാസ്ത്ര, സാങ്കേതികസമസ്യകളിലായിരുന്നു അവർക്ക് താത്പര്യം.
ലാപ്പൂട്ടായുടെ ഭരണത്തിൽ കീഴിലുള്ള ലഗാഡോ നഗരത്തിലെ അക്കാദമി പേരെടുത്തതായിരുന്നു.
വെള്ളരിക്കയിൽ നിന്നു സൂര്യപ്രകാശം വേർതിരിച്ചെടുക്കാനും മറ്റുമായി അവിടത്തെ ഗവേഷകർ കഠിനാദ്ധ്വാനം ചെയ്തു.
ഈ യാത്രയിൽ ഗള്ളിവർ ലഗ്ഗ്‌നാഗ് എന്ന നാട്ടിലും എത്തുന്നുണ്ട്.
ഒന്നും ആശിക്കാനില്ലെങ്കിലും മരിക്കാനാകാതെ നിത്യകാലം ജീവിക്കാൻ ശപിക്കപ്പെട്ട സ്ട്രൾഡ്ബർഗുകൾ എന്ന മനുഷ്യരെ ഗള്ളിവർ കണ്ടുമുട്ടുന്നത് അവിടെയാണ്.
ഹൂയിനം നാട്ടിൽ
പിന്നീട് ഗള്ളിവർ ചെന്ന ഹൂനിനങ്ങളുടെ നാട്ടിൽ അധികാരത്തിലിരുന്നത്, സൗന്ദര്യവും, ശുചിത്വവും, സംസ്കാരവുമുള്ള ഹൂയിനങ്ങൾ (Houyhnhnms) എന്ന കുതിരകളാണ്.
സന്തുഷ്ടരും സദാചാരികളുമായ അവർക്ക് വൈദ്യന്മാരോ, വക്കീലന്മാരോ, പുരോഹിതന്മാരോ, സൈനികരോ വേണ്ടിയിരുന്നില്ല.
ഹൂയിനങ്ങടെ പരിചാരകന്മാരായ യാഹൂമാരാകട്ടെ (Yahoos) മനുഷ്യരാണെങ്കിലും വൃത്തിയും ബുദ്ധിയുമില്ലാത്ത വിരൂപന്മാരായിരുന്നു.
ഏറ്റവും വൃത്തികെട്ടവൻ അവർക്കിടയിൽ നേതാവായി.
ആ നേതാവ് തന്നെപ്പോലൊരുവനെ തന്റെ കാൽ നക്കാനായി തെരഞ്ഞെടുക്കുന്നു.
ആ സേവനത്തിന് അവനു കൊടുത്തിരുന്ന പ്രതിഫലം കഴുതമാംസമായിരുന്നു.
കൂടുതൽ വൃത്തികെട്ട മറ്റൊരുവനെ കണ്ടുകിട്ടും വരെ അവൻ ഈ സേവനത്തിൽ തുടർന്നു. 'വിനീതനിർദ്ദേശം'
1729-ൽ സ്വിഫ്റ്റ് "വിനീതനിർദ്ദേശം" (A modest Proposal) എന്ന ചുരുക്കപ്പേരിൽ അറിയപ്പെടുന്ന ലേഖനം പതിവുപോലെ പേരുവയ്ക്കാതെ പ്രസിദ്ധീകരിച്ചു.
"പാവപ്പെട്ട മനുഷ്യരുടെ കുട്ടികൾ മാതാപിതാക്കൾക്കും നാടിനും ഭാരമാകാതിരിക്കാനും പൊതുജനങ്ങൾക്ക് ഉപകാരപ്പെടാനുമായുള്ള ഒരു വിനീതനിർദ്ദേശം" എന്നായിരുന്നു അതിന്റെ മുഴുവൻ പേര്.
അയർലണ്ടിലെ പാവങ്ങൾ, ദാരിദ്യത്തിൽ ആശ്വാസം കിട്ടാനായി അവരുടെ കുട്ടികളെ ധനവാന്മാരായ മഹതീമഹാന്മാർക്ക് ഭക്ഷണമായി വിൽക്കണം എന്നായിരുന്നു ഈ കൃതിയിലെ വാദം.
പാവപ്പെട്ടവരോടുള്ള ഹൃദയശൂന്യമായ മനോഭാവത്തേയും അയർലണ്ടിന്റെ കാര്യത്തിലുള്ള ബ്രിട്ടീഷ് സർക്കാരിന്റെ നയത്തേയും പരിഹസിക്കുകയായിരുന്നു ഈ രചനയിൽ സ്വിഫ്റ്റ്. 'സ്റ്റെല്ല' സ്വിഫ്റ്റിന്റെ മൃതദേഹത്തിന്റെ മുഖാവരണം
23 വയസ്സുള്ളപ്പോൾ, വില്യം ടെമ്പിളിന്റെ സെക്രട്ടറിയായി ജോലിചെയ്യുന്ന കാലത്തു പരിചയപ്പെട്ട എസ്തേർ ജോൺസൺ എന്ന പെൺകുട്ടി തുടർന്ന് അവളുടെ മരണം വരെ സ്വിഫ്റ്റിന്റെ ജീവിതത്തിന്റെ ഭാഗമായിരുന്നു.
ടെമ്പിളിന്റെ വീട്ടുവേലക്കാരിൽ ഒരാളുടെ മകളായിരുന്നു എസ്തേർ.
സ്വിഫ്റ്റുമായി പരിചയപ്പെടുമ്പോൾ 8 വയസ്സു മാത്രം പ്രായമുണ്ടായിരുന്ന എസ്തേറിന് സ്വിഫ്റ്റ് ട്യൂട്ടറും സംരക്ഷകനുമായി.
അവൾക്ക് അദ്ദേഹം 'സ്റ്റെല്ല' എന്നു ചെല്ലപ്പേരിട്ടു.
ഗുരു-ശിഷ്യബന്ധത്തിൽ ആരംഭിച്ച അവരുടെ ദീർഘകാലസൗഹൃദത്തിന്റെ സന്ദിഗ്ദ്ധസ്വഭാവം ഇന്നും നിലനിൽക്കുന്നു.
1716-ൽ സ്വിഫ്റ്റും സ്റ്റെല്ലയും രഹസ്യമായി വിവാഹിതരായിരുന്നു എന്നു കരുതുന്നവരുണ്ട്.
പിൽക്കാലത്ത് സ്വിഫ്റ്റിന്റെ കാമുകിയായിത്തീർന്ന എസ്തേർ വാൻഹോമ്രിഗ് അവർക്കിടയിൽ പ്രത്യക്ഷപ്പെട്ടതോടെ, ആ വ്യക്തിബന്ധങ്ങൾ സംഘർഷപൂരിതവും സങ്കീർണ്ണവുമായി.  'വനേസ' എന്ന് അദ്ദേഹം വിളിച്ചിരുന്ന എസ്തേർ വാൻഹോമ്രിഗ്, സ്റ്റെല്ലക്കു മുന്നേ, 1723-ൽ മരിച്ചു.
മൂന്നു ദശാബ്ദമായി അദ്ദേഹവുമായി ഗാഢസൗഹൃദം പുലർത്തിയിരുന്ന 'സ്റ്റെല്ല'-യുടെ 1728-ലെ മരണം സ്വിഫ്റ്റിനു വലിയ ആഘാതമായി.
പൊതുജീവിതത്തിലെ സംഘർഷങ്ങൾക്കും തിരിച്ചടികൾക്കുമിടയിൽ അദ്ദേഹം ആശ്വാസം കണ്ടെത്തിരുന്നത് സ്റ്റെല്ലയ്ക്ക് ദീർഘമായ കത്തുകൾ എഴുതിക്കൊണ്ടായിരുന്നു.
ഇരുവരുടേയും മരണാനന്തരം "സ്റ്റെല്ലക്കുള്ള പത്രിക" (Journal to Stella) എന്ന പേരിൽ പ്രസിദ്ധീകരിക്കപ്പെട്ട ഈ കത്തുകൾ പ്രസിദ്ധമാണ്.
ഇതിനിടെ സ്വിഫ്റ്റിന്റെ വ്യക്തിജീവിതം വലിയ ദുരന്തമായി പരിണമിച്ചുകൊണ്ടിരുന്നു.
തന്റെ ജന്മദിനങ്ങളിൽ ആഘോഷിക്കുന്നതിനു പകരം അദ്ദേഹം അനുശോചിക്കാൻ തുടങ്ങി.
"ശുഭരാത്രി, നിങ്ങളെ ഇനി ഒരിക്കലും കാണാനിടവരില്ലെന്ന് പ്രതീക്ഷിക്കുന്നു" എന്നായി സന്ദർശകരോടുള്ള അദ്ദേഹത്തിന്റെ വിടവാങ്ങൽ മൊഴി.
കണ്ണട ഉപയോഗിക്കാൻ വിസമ്മതിച്ചിരുന്ന അദ്ദേഹത്തിനു കാഴ്ചശക്തി കുറഞ്ഞ് വായന ഇല്ലാതായി.
"കയ്‌ക്കുന്ന ക്രോധം ഹൃദയത്തെ കീറിമുറിക്കാത്ത ഈ സ്ഥലത്ത് ജോനഥൻ സ്വിഫ്റ്റിന്റെ ദേഹം വിശ്രമിക്കുന്നു" എന്നെഴുതിയ സ്വിഫ്റ്റിന്റെ ചരമഫലകം
"ഗള്ളിവറുടെ യാത്രകളിലെ" തുറന്നു വിടലിനു ശേഷവും സ്വിഫ്റ്റ് ഉള്ളിൽ സുക്ഷിഷിച്ചിരുന്ന കയ്പ് ക്രമേണ ഉന്മാദമായി മാറി.
1738 ആയപ്പോൾ ചിത്തഭ്രമത്തിന്റെ വ്യക്തമായ ലക്ഷണങ്ങൾ അദ്ദേഹം കാട്ടി.
മസ്തിഷ്കരോഗം സ്വിഫ്റ്റിനെ ചിലപ്പോഴൊക്കെ ഭ്രാന്തനും അല്ലാത്തപ്പോൾ മൂഢനുമാക്കി.
1741-ൽ, സ്വയം അപായപ്പെടുത്താതിരിക്കാൻ അദ്ദേഹത്തിനു കാവൽക്കാർ നിയമിക്കപ്പെട്ടു.
1745-ൽ 77-ആമത്തെ വയസ്സിൽ ജോനഥൻ സ്വിഫ്റ്റ് മരിച്ചു.
തന്റെ സ്വത്തെല്ലാം മനോരോഗചികിത്സക്കായുള്ള ഒരു സ്ഥാപനം നിർമ്മിക്കാൻ ഉപയോഗിക്കാൻ ഓസ്യത്തിൽ അദ്ദേഹം വ്യവസ്ഥ ചെയ്തു.
"കയ്‌ക്കുന്ന ക്രോധം ഹൃദയത്തെ കീറിമുറിക്കാത്ത ഈ സ്ഥലത്ത് ജോനഥൻ സ്വിഫ്റ്റിന്റെ ദേഹം വിശ്രമിക്കുന്നു" എന്ന ലിഖിതം തന്റെ ചരമഫലകത്തിനായി സ്വിഫ്റ്റ് നേരത്തേ തെരഞ്ഞെടുത്തിരുന്നു.
൧ ".....the most famous and savage satire ever directed against mankind."
൨ "An Argument to Prove that the Abolishing of Christianity in England May, as Things Now Stand Today, be Attended with Some Inconveniences and Perhaps not Produce Those Many Good Effects Proposed Thereby."
൩ "A Modest Proposal for Preventing the Children of Poor People From Being a Burden on Their Parents or Country, and for Making Them Beneficial to the Publick"
൪ "Here is laid the Body of Jonathan Swift, .....where bitter Indignation can no longer tear his heart."
അവലംബം 1 2 വില്യം ജെ. ലോങ്ങ്, English Literature, Its History and Its Significance fof the Life of the English Speaking World(പുറങ്ങൾ 270-78) 1 2 3 വിൽ -ഏരിയൽ ഡുറാന്റുമാർ, ലൂയി പതിനാലാമന്റെ കാലം, സംസ്കാരത്തിന്റെ കഥ (എട്ടാം ഭാഗം - പുറങ്ങൾ 346-62) ↑ Emily DeBaun, Jonathan Swift's Satire of Hypocrisy in A Tale of a Tub Archived 2010-07-24 at the Wayback Machine .
The Darmouth Apologia ↑ ജെയിംസ് ബോസ്വെൽ , ലൈഫ് ഓഫ് സാമുവൽ ജോൺസൺ , പ്രസാധകർ, വില്യം ബെന്റൻ പബ്ലിഷർ(പുറങ്ങൾ 244-45) ↑ ക്രിസ്തുമതത്തിന്റെ നിരോധനത്തിനെതിരെയുള്ള വാദം, സമ്പൂർണ്ണപാഠം Archived 2014-03-12 at the Wayback Machine .
eBooks@Adelaide-ൽ ↑ അല്ലൻ ബ്ലൂം, An outline of Gulliver's Travels, Gulliver's Travels, A Norton Critical Edition Revised, സംശോധകൻ, റോബർട്ട് എ. ഗ്രീൻബർഗ് (പുറം 297) ↑ Ebooks browse-ൽ 'വിനീതനിർദ്ദേശം' സമ്പൂർണ്ണപാഠം - A Modest Proposal ↑ എസ്തേർ ജോൺസണ് സ്വിഫ്റ്റ് എഴുതിയ കത്തുകൾ ബ്ലാക്ക്മാസ്ക് ഓൺലൈനിൽ ജേണൽ ടു സ്റ്റെല്ലാ Archived 2016-03-05 at the Wayback Machine .
ജോണി സാഗരിഗ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2019 ജനുവരി മുതൽ തുടരുന്നു.
മലയാളത്തിലെ സിനിമ നിർമ്മാതാവാണ് ജോണിസാഗരിക.
ഹരിഹരൻപിള്ള ഹാപ്പിയാണ്, മുപ്പത് വെള്ളിക്കാശ്, ബോഡിഗാർഡ്, താണ്ഡവം എന്നിവയാണ് അദേഹം നിർമ്മിച്ച ചിത്രങ്ങൾ.
ജോതുൻഹീമെൻ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Jotunheimen_National_Park
ജോതുൻഹീമെൻ ദേശീയോദ്യാനം (“Home of the Giants”) ( Norwegian : Jotunheimen nasjonalpark ) നോർവേ യിലെ ഒരു ദേശീയ ഉദ്യാനമാണ്, കാൽനടയാത്രയ്ക്കുള്ള സൌകര്യങ്ങളും മീൻപിടുത്ത മേഖലകളുമുള്ള ഈ ദേശീയോദ്യാനത്തെ രാജ്യത്തെ ഒരു പ്രധാന വിനോദസഞ്ചാര മേഖലകളിലൊന്നായി കണക്കാക്കപ്പെടുന്നു.
1,151 ചതുരശ്ര കി.
വിസ്തൃതിയുള്ള ഈ ദേശീയോദ്യാനം  വിശാല ജോതുൻഹീമെൻറെ ഭാഗമാണ്.
1,900 മീറ്റർ (6,000 അടി)യിലേറെ ഉയരമുള്ള 250 ൽ അധികം കൊടുമുടികൾ നിലനിൽക്കുന്നതിൽ, വടക്കൻ യൂറോപ്പിലെ ഉയരം കൂടിയ കൊടുമുടികളായ ഗാൾഡ്ഹോപ്പിഗ്ഗെനും (2,469 മീറ്റർ) ഗ്ലിറ്റെർടിൻറും (2,465 മീറ്റർ) ഉൾപ്പെടുന്നു.
അവലംബം Adventure Roads in Norway by Erling Welle-Strand, Nortrabooks, 1996.
ISBN 82-90103-71-9 Norway , edited by Doreen Taylor-Wilkie, Houghton Mifflin, 1996.
ISBN 0-395-81912-1 Scandinavia; An Introductory Geography , by Brian Fullerton Alan Williams, Praeger Publishers, 1972.
പുറത്തേക്കുള്ള കണ്ണികൾ Jotunheimen എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Map of Jotunheimen National Park (in Norwegian) info about Jotunheimen National Park Archived 2008-10-20 at the Wayback Machine .
ജോധ്‌പൂർ ജില്ല ഇംഗ്ലീഷ് വിലാസം https://ml.wikipedia.org/wiki/Jodhpur_district
ജോധ്‌പൂർ ജില്ല:വടക്കേ ഇന്ത്യൻ സംസ്ഥാനമായ രാജസ്ഥാനിലെ ഒരു ജില്ലയാണ് ജോധ്‌പൂർ ജില്ല.
ജോധ്‌പൂർ പട്ടണമാണ് ഈ ജില്ലയുടെ ആസ്ഥാനം.
വടക്കേ ഇന്ത്യൻ സംസ്ഥാനമായ രാജസ്ഥാനിലെ ഒരു ജില്ലയാണ് ജോധ്‌പൂർ ജില്ല ഭരണ സംവിധാനം
ജില്ലയെ അഞ്ച് ഉപ മേഖലകലയീ തരാം തിരിച്ചിരിക്കുന്നു.
രാജസ്ഥാനിലെ മേവാർ മേഖലയിലെ ചരിത്ര പ്രസിദ്ധമായ സ്ഥലമാണ്‌ ജോധ്‌പൂർ ജില്ല വിനോദ സഞ്ചാരം
ചരിത പ്രസിദ്ധ മായ സ്ഥലങ്ങൾ കൊണ്ട് പ്രശസ്തമാണ്  ജോധ്‌പൂർ ജില്ല അവലംബം പുറത്തേക്കുള്ള കണ്ണികൾ Jodhpur district :: Rajasthan Archived 2011-07-18 at the Wayback Machine .
ജോണി സിൻസ്
ജോണി സിൻസ് എന്നറിയപ്പെടുന്ന സ്റ്റീവൻ വോൾഫ് (ജനനം: ഡിസംബർ 31, 1978) ഒരു അമേരിക്കൻ അശ്ലീല നടൻ, സംവിധായകൻ, യൂട്യൂബർ എന്നീ നിലകളിൽ അറിയപ്പെടുന്ന വ്യക്തിയാണ്.
ഷേവ് ചെയ്ത തലയും പേശി ശരീരത്തിനും പേരുകേട്ട അദ്ദേഹം സ്ഥിരമായി ഏറ്റവും പ്രചാരമുള്ള അശ്ലീലസാഹിത്യ തിരയലുകളിൽ ഒന്നാണ്.
2015 വർഷത്തെ മികച്ച പ്രകടനത്തിനുള്ള എവി‌എൻ അവാർഡിന് രണ്ട് നോമിനേഷനുകൾ ഉൾപ്പെടെ നിരവധി അംഗീകാരങ്ങൾ അദ്ദേഹത്തിന് ലഭിച്ചിട്ടുണ്ട്.
അവലംബം പുറത്തേക്കുള്ള കണ്ണികൾ Johnny Sins at the Internet Adult Film Database ഇന്റർനെറ്റ് മൂവി ഡാറ്റാബേസിൽ നിന്ന് ജോണി സിൻസ് ഔദ്യോഗിക വെബ്സൈറ്റ്
ജോധാ അക്ബർ ഇംഗ്ലീഷ് വിലാസം https://ml.wikipedia.org/wiki/Jodhaa_Akbar
അശുതോഷ് ഗോവാരിക്കർ സംവിധാനവും നിർമ്മാണവും നിർവഹിച്ച് 2008-ൽ പുറത്തിറങ്ങിയ ഒരു ഇന്ത്യൻ ചരിത്ര പശ്ചാത്തല പ്രണയ ചലച്ചിത്രമാണ് ജോധാ അക്ബർ .
ഋത്വിക് റോഷൻ , ഐശ്വര്യ റായ് , സോനു സൂദ്, കുൽഭുഷൻ ഖാർബണ്ട, ഇള അരുൺ എന്നിവർ കേന്ദ്രകഥാപാത്രങ്ങളായി എത്തിയ ഈ ചിത്രത്തിൻറെ സംഗീതസംവിധാനം നിർവ്വഹിച്ചിരിക്കുന്നത് എ.ആർ.റഹ്മാൻ ആണ്.
മുഗൾ ചക്രവർത്തിയായ ജലാൽ-ഉദ്-ദിൻ മുഹമ്മദ് അക്ബറിൻറെയും അദ്ദേഹത്തിൻറെ പത്നി രാജ്പുത് രാജകുമാരി ജോധാ ബായിയും തമ്മിലുള്ള പ്രണയകഥയെയാണ് ചിത്രത്തിൽ ചിത്രീകരിച്ചിരിക്കുന്നത്.
സാവോ പോളോ ഇന്റർനാഷണൽ ഫിലിം ഫെസ്റ്റിവലിൽ ഏറ്റവും മികച്ച വിദേശ ഭാഷാ ചിത്രത്തിനുള്ള പ്രേക്ഷക പുരസ്കാരം, ഗോൾഡൻ മിൻബർ ഇന്റർനാഷണൽ ഫിലിം ഫെസ്റ്റിവലിൽ രണ്ട് അവാർഡുകൾ, ഏഴ് സ്റ്റാർ സ്ക്രീൻ അവാർഡുകളും അഞ്ച് ഫിലിം ഫെയർ അവാർഡുകളും, കൂടാതെ 3 ആം ഏഷ്യൻ ഫിലിം അവാർഡുകളിൽ രണ്ട് നോമിനേഷനുകളും ഈ ചിത്രം നേടുകയുണ്ടായി.
മുഗൾ സാമ്രാജ്യത്തിന്റെ പ്രായപൂർത്തിയാകാത്ത ഭാവി ഭരണാധികാരിയെ അവന്റെ അധ്യാപകൻ നിഷ്കരുണം ഭരിക്കാൻ പഠിപ്പിക്കുന്നു, യുദ്ധത്തിന് ശേഷം പരാജയപ്പെട്ട എതിരാളികളെ കൊല്ലുന്നു.
വർഷങ്ങൾക്ക് ശേഷം, മറ്റൊരു യുദ്ധത്തിന് ശേഷം, ഇപ്പോൾ പ്രായപൂർത്തിയായ അക്ബർ ആദ്യമായി തന്റെ അദ്ധ്യാപകനെ വെല്ലുവിളിക്കുന്നു, കരുണയും ബഹുമാനവും നയതന്ത്രവുമാണ് തന്റെ സ്വാധീനം നേടാനുള്ള മാർഗമെന്ന് തീരുമാനിച്ചു.
അമേറിലെ രാജാ ഭർമലിന്റെ മകളായ ജോധ അജബ്ഗഡിലെ രാജ്കുമാർ രത്തൻ സിങ്ങുമായി വിവാഹനിശ്ചയം നടത്തി.
തന്റെ മകൻ ഭഗവന്ത് ദാസ് തന്റെ അനന്തരാവകാശിയായിരിക്കുമെന്നും ഭഗവന്ത് ദാസിന് പകരം രാജാവിന്റെ അനന്തരാവകാശിയാകാൻ ആഗ്രഹിക്കുന്ന ജോധയുടെ കസിൻ സുജമാൽ അദ്ദേഹത്തിന് കീഴിൽ ജോലി ചെയ്യണമെന്നും രാജാ ഭർമൽ പ്രഖ്യാപിക്കുന്നു.
തന്റെ ശരിയായ സിംഹാസനം നഷ്ടപ്പെട്ട സുജമാൽ, വിമതർക്കൊപ്പം ചേരാൻ ദേഷ്യത്തോടെ രാജ്യം വിട്ടു.
തന്റെ മകളുടെ വിവാഹം ചക്രവർത്തിയുമായുള്ള ബന്ധം ശക്തിപ്പെടുത്താൻ നിർദ്ദേശിച്ചുകൊണ്ട് രാജാ ഭർമൽ ഒരു സമാധാന യാഗം നടത്തുന്നു.
മുഗളർക്കും രജപുത്രർക്കും ഇടയിൽ ദീർഘകാല സമാധാനം കൊണ്ടുവരാൻ കഴിയുമെന്നതിനാൽ അക്ബർ സമ്മതിക്കുന്നു.
പക്ഷേ, ഇത് റാണാ ഉദയ് സിംഗ് ഉൾപ്പെടെയുള്ള രാജ്പുത്താനയിലെ മറ്റ് രാജാക്കന്മാരുമായുള്ള രാജാ ഭർമലിന്റെ സഖ്യത്തെ തകർക്കുന്നു.
രത്തൻ സിംഗിനെ വിവാഹം കഴിക്കാൻ ആഗ്രഹിക്കുന്നതിനാൽ ഒരു രാഷ്ട്രീയ പണയക്കാരനായി മാറിയതിൽ ജോധയ്ക്ക് നീരസമുണ്ട്.
വിവാഹത്തിൽ നിന്ന് തന്നെ രക്ഷിക്കാൻ വരണമെന്ന് അഭ്യർത്ഥിച്ചുകൊണ്ട് അവൾ സുജമാലിന് ഒരു കത്തെഴുതുന്നു, പക്ഷേ അത് അയച്ചില്ല.
ജോധ അക്ബറുമായി ഒരു കൂടിക്കാഴ്ച ആവശ്യപ്പെടുകയും വിവാഹശേഷം തന്റെ ഹിന്ദുമതം നിലനിർത്താൻ ആവശ്യപ്പെടുകയും ചക്രവർത്തി കല്യാണം വേണ്ടെന്ന് വയ്ക്കാനുള്ള ഉദ്ദേശ്യത്തോടെ അവളുടെ വിശ്വാസം തുടരാൻ ഒരു ക്ഷേത്രം പണിയണമെന്നും ആവശ്യപ്പെടുന്നു.
അവളെ അത്ഭുതപ്പെടുത്തിക്കൊണ്ട്, ആത്മീയ പ്രകാശം ലഭിച്ച അക്ബർ അവളുടെ എല്ലാ ആവശ്യങ്ങളും അംഗീകരിക്കുന്നു.
അവരുടെ വിവാഹശേഷം, ജോധ അക്ബറിനോട് വിമുഖത കാണിക്കുന്നു, അവർ അവരുടെ വിവാഹം പൂർത്തിയാക്കുന്നില്ല.
കാര്യങ്ങൾ ശരിയാക്കാൻ അനുവദിക്കുമെന്ന് അദ്ദേഹം ജോധയ്ക്ക് ഉറപ്പ് നൽകുന്നു.
ഭാര്യയുടെ ഹൃദയം കീഴടക്കാൻ അക്ബർ നടത്തുന്ന പ്രാരംഭ പുരോഗതി ഒരു ദുരന്തത്താൽ തടസ്സപ്പെട്ടു.
ചക്രവർത്തിയുടെ വളർത്തു സഹോദരൻ ആദാം ഖാൻ, അക്ബറിന്റെ നഴ്‌സിന്റെയും നാനിയുടെയും മകനായ മഹം-അംഗ, സ്വന്തം യുദ്ധക്കുറ്റങ്ങൾ പുറത്തുവരുന്നത് തടയാൻ അക്ബറിന്റെ ജനറൽമാരിൽ ഒരാളെ കൊലപ്പെടുത്തുന്നു.
രോഷാകുലനായ അക്ബർ, ജോധയെ നിരീക്ഷിക്കുന്നത് അറിയാതെ, ഏറ്റവും ക്രൂരമായ രീതിയിൽ ആദാമിനെ വധിച്ചു.
അക്ബറിന്റെ അക്രമത്തെ ഭയപ്പെടുന്നതിനും നീതിയോടുള്ള അവന്റെ തീവ്രമായ സ്‌നേഹത്തെ ബഹുമാനിക്കുന്നതിനും ഇടയിൽ അവളെ കീറിമുറിച്ചതാണ് ഈ രംഗം.
മഹാം അംഗ ജോധയെ നിന്ദിക്കുന്നു.
തന്റെ മകനെ വധിച്ചതിനുള്ള പ്രതികാരമെന്ന നിലയിൽ, അക്ബറിന്റെ വിവാഹം തകർക്കാൻ അവൾ ഗൂഢാലോചന നടത്തി, ജോധയെ അവന്റെ മുന്നിൽ അപമാനിച്ചു.
ജോധ എഴുതിയ കത്ത് അവൾ കണ്ടെത്തി അത് അയച്ചു, സുജമാൽ, ജോധയെ സ്വകാര്യമായി കാണാൻ വരുമ്പോൾ, ജോധ തന്റെ കാമുകനെ കാണാൻ പോയെന്ന് അവൾ അക്ബറിനോട് പറഞ്ഞു.
ജോധ തന്നെ കുടുക്കിയതാണെന്ന് കരുതുന്ന സുജമാലിനെ അറസ്റ്റുചെയ്യാൻ അക്ബർ തന്റെ ആളുകളെ അയച്ച് ഓടിപ്പോകുന്നു.
അക്ബർ, ജോധയെ നാടുകടത്തി.
തന്റെ സ്വഭാവം ചോദ്യം ചെയ്യപ്പെട്ടതിൽ രോഷാകുലയായ ജോധ വിശദീകരണം നൽകിയില്ല.
പിന്നീട് അക്ബർ സത്യം കണ്ടെത്തുകയും അവളുടെ മാതൃഭവനത്തിലേക്ക് പോകുകയും അവളോട് മാപ്പ് പറയുകയും തിരികെ വരാൻ ആവശ്യപ്പെടുകയും ചെയ്തു, പക്ഷേ അവൾ നിരസിച്ചു.
പകരം, തന്റെ ബന്ധങ്ങളുടെയും സാമ്രാജ്യത്തിന്റെയും പ്രവർത്തനത്തെക്കുറിച്ച് അന്വേഷിക്കാൻ ജോധ അവനോട് പറയുന്നു.
അക്ബർ തന്റെ ജനങ്ങളുടെ പ്രശ്‌നങ്ങൾ നന്നായി മനസ്സിലാക്കാൻ വേഷംമാറി സാധാരണക്കാരിലൂടെ സഞ്ചരിക്കുന്നു.
തീർത്ഥാടക നികുതി കാരണം പൗരന്മാർ മുഗൾ ഭരണത്തിൽ സന്തുഷ്ടരല്ലെന്ന് അയാൾ മനസ്സിലാക്കുന്നു, അതിനാൽ അദ്ദേഹം അത് പിൻവലിക്കുന്നു.
അപ്പോൾ അക്ബർ തന്റെ സാമ്രാജ്യത്തിൽ എല്ലാ മതങ്ങൾക്കും അവരുടേതായ അവകാശങ്ങൾ ഉണ്ടെന്ന് പ്രഖ്യാപിച്ചുകൊണ്ട് ഹിന്ദുക്കൾക്കും മുസ്ലീങ്ങൾക്കും ഇടയിലുള്ള ഭിന്നത നിയന്ത്രിക്കുന്നു.
ഇത് ജോധയെ മതിപ്പുളവാക്കുന്നു, അവൾ അവനിലേക്ക് മടങ്ങിവരുന്നു.
അപ്പോൾ ഷരീഫുദ്ദീൻ ഹുസൈൻ അയച്ച ഒരു കൊലയാളി അക്ബറിനുനേരെ വിഷ അസ്ത്രം എറിഞ്ഞ് ആത്മഹത്യ ചെയ്യുമ്പോൾ എല്ലാ പൗരന്മാരും അക്ബറിൽ സന്തോഷിക്കുകയും ഒരു പാട്ടിൽ ആഘോഷിക്കാൻ തുടങ്ങുകയും ചെയ്യുന്നു.
സുജമലും ശരീഫുദ്ദീൻ ഹുസൈനും കൂട്ടാളികളും ആഗ്രയെ ആക്രമിക്കുന്നു.
ഷരീഫുദ്ദീൻ ചക്രവർത്തിയെ നിശ്ശബ്ദമായി ആക്രമിക്കാൻ ഗൂഢാലോചന നടത്തുന്നത് സുജമാൽ കേട്ടതിന് ശേഷം, ഈ ഗൂഢാലോചനയെക്കുറിച്ച് അക്ബറിന് മുന്നറിയിപ്പ് നൽകാൻ അദ്ദേഹം വേഗത്തിൽ പോകുന്നു.
ഷരീഫുദ്ദീന്റെ സൈന്യം സുജമാലിനെ ഓടിച്ചിട്ട് കൊല്ലുന്നു.
ആക്രമണത്തെക്കുറിച്ച് ചക്രവർത്തിക്ക് മുന്നറിയിപ്പ് നൽകാൻ അദ്ദേഹം കൈകാര്യം ചെയ്യുന്നു, എന്നിരുന്നാലും, കത്തിന്റെ മുൻകാല തെറ്റിദ്ധാരണ എന്താണെന്ന് അദ്ദേഹം മനസ്സിലാക്കുന്നു.
ജോധയോട് ക്ഷമാപണം നടത്തിയതിന് ശേഷം അദ്ദേഹം മരിക്കുന്നു.
അക്ബർ ഷരീഫുദ്ദീനെ കൈകോർത്ത് തോൽപ്പിക്കുകയും തുടർന്ന് അവന്റെ അർദ്ധസഹോദരി ബക്ഷി ബാനു ബീഗത്തിന് വേണ്ടി അവന്റെ ജീവൻ രക്ഷിക്കുകയും ചെയ്തു, എന്നാൽ അജ്മീറിലെയും നാഗൗറിലെയും വൈസ്രോയി പദവി അദ്ദേഹത്തെ നീക്കം ചെയ്യുന്നതിനുമുമ്പല്ല.
ഒടുവിൽ, ആളുകൾ പരസ്പരം മതങ്ങളെ ബഹുമാനിച്ചാൽ ഹിന്ദുസ്ഥാൻ സമാധാനപരവും സമൃദ്ധവുമായ ഭൂമിയായിരിക്കുമെന്ന് അക്ബർ പ്രഖ്യാപിക്കുന്നു.
അഭിനേതാക്കൾ ഋത്വിക് റോഷൻ - ജലാലുദ്ദീൻ മുഹമ്മദ് അക്ബർ ഐശ്വര്യ റായ് - രാജ്കുമാരി ജോധാ ബായി സോനു സൂദ് - രാജ്കുമാർ സുജമാൽ കുൽഭുഷൻ ഖാർബണ്ട - രാജ ഭർമാൽ സുഹാസിനി മുലേ - റാണി പത്മാവതി സംഗീതം ട്രാക്ക് ലിസ്റ്റിംഗ് # ഗാനം ആലാപനം ദൈർഘ്യം 1.
"അസീം-ഒ-ഷാൻ ഷഹൻഷ" മുഹമ്മദ് അസ്ലം , ബോണി ചക്രവർത്തി 5:54 2.
"ജഷ്ന്-ഇ-ബഹാരാ" ജാവേദ് അലി 5:15 3.
"ഖ്വാജ മേരേ ഖ്വാജ" ( വരികൾ: കാശിഫ് ) എ. ആർ റഹ്മാൻ 6:56 4.
"ഇൻ ലംഹോം കെ ദാമൻ മേം" സോനു നിഗം , മധുശ്രീ 6:37 5.
"മൻ മോഹന" ബേല ഷെൻഡെ 6:50 6.
"ജഷ്ന്-ഇ-ബഹാരാ" ഇൻസ്ട്രുമെൻറൽ (Flute: നവീൻ കുമാർ ) 5:15 7.
"ഖ്വാജ മേരേ ഖ്വാജ" ഇൻസ്ട്രുമെൻറൽ (ഓബോ) 2:53 ആകെ ദൈർഘ്യം: 39:43 അവലംബം പുറം കണ്ണികൾ ഔദ്യോഗിക വെബ്സൈറ്റ് Official trailer - UTV Motion Pictures Jodhaa Akbar ഇന്റർനെറ്റ് മൂവി ഡാറ്റാബേസിൽ Jodhaa Akbar ഓൾറോവിയിൽ ബോക്സ് ഓഫീസ് മോജോയിൽ നിന്ന് Jodhaa Akbar
ജോണി ഹാലേഡേ
ഒരു ഫ്രഞ്ച് ഗായകനും അഭിനേതാവുമായിരുന്നു ജോണി ഹാലേഡേ ( French pronunciation: ​ [dʒɔ.ni a.li.dɛ ] , 15 ജൂൺ 1943 – 6 ഡിസംബർ 2017 ) .
പ്രശസ്ത ബൾഗേറിയൻ - ഫ്രഞ്ച് ഗായിക സിൽവി വർട്ടനമായിമായിട്ടുള്ള 15 വർഷത്തെ വിവാഹ ജീവിതം ഇവർക്ക് സുവർണ്ണ ജോഡികൾ എന്ന വിശേഷണം നേടി കൊടുത്തു.
ലോകമെമ്പാടുമായി 11 കോടി ആൽബങ്ങൾ ഇദ്ദേഹത്തിന്റെതായി വിറ്റഴിച്ചിട്ടുണ്ട്.
ഇത് ഇദ്ദേഹത്തെ ഏറ്റവും കൂടുതൽ ആൽബങ്ങൾ വിറ്റഴിച്ച സംഗീതജ്ഞരിൽ ഒരാളാക്കി തീർത്തു..
ജോണി സ്ലെഡ്ജ് ഇംഗ്ലീഷ് വിലാസം https://ml.wikipedia.org/wiki/Joni_sledge
' വീ ആർ ഫാമിലി ' എന്ന സംഗീത ആൽബത്തിലൂടെ പ്രശസ്തയായ ഗായികയായിരുന്നു ജോണി സ്ലെഡ്ജ് .
1971-ലാണ് മൂന്നു സഹോദരിമാരായ ഡെബ്ബി, കാത്തി, കിം എന്നിവർക്കൊപ്പം സിസ്റ്റർ സ്ലെഡ്ജ് എന്നപേരിൽ ജോണി സംഗീത ബാൻഡ് സ്ഥാപിക്കുന്നത്.
1979 ൽ വീ ആർ ഫാമിലി സംഗീത ആൽബം
പുറത്തിറങ്ങിയതോടെ സിസ്റ്റർ സ്ലെഡ്ജിന്റെ പ്രശസ്തിയേറി.
ഹി ഈസ് ദ ഗ്രേറ്റസ്റ്റ് ഡാൻസർ, ലോസ്റ്റ് ഇൻ മ്യൂസിക്ക്, മൈ ഗൈ എന്നീ അതിപ്രശസ്ത ഗാനങ്ങളും ജോണിയുടേതാണ്.
ഡിസ്‌കോ ഗണത്തിലെ മികച്ച ഹിറ്റുകളിലൊന്നാണ് വീ ആർ ഫാമിലി.
അരിസോണയിലെ വസതിയിൽ മകനൊപ്പം താമസിക്കുകയായിരുന്ന ജോണിയെ   മരിച്ചനിലയിൽ കണ്ടെത്തുകയായിരുന്നു.
ആൽബങ്ങൾ 'വീ ആർ ഫാമിലി' അവലംബം ↑ ↑ http://suprabhaatham.com/%E0%B4%97%E0%B4%BE%E0%B4%AF%E0%B4%BF%E0%B4%95-%E0%B4%9C%E0%B5%8B%E0%B4%A3%E0%B4%BF-%E0%B4%B8%E0%B5%8D%E0%B4%B2%E0%B5%86%E0%B4%A1%E0%B5%8D%E0%B4%9C%E0%B5%8D-%E0%B4%AE%E0%B4%B0%E0%B4%BF%E0%B4%9A/
ജോതി (പരമ്പര)
സൺ ടി.വി.യിൽ സംപ്രേക്ഷണം ചെയ്‌ത 2021-ലെ ഇന്ത്യൻ സൂപ്പർനാച്ചുറൽ ഫാന്റസി ത്രില്ലർ വിഭാഗത്തിലുള്ള തമിഴ് ഭാഷാ ടെലിവിഷൻ പരമ്പരയാണ് ജോതി .
അവ്‌നി ടെലിമീഡിയയുടെ സ്റ്റുഡിയോയിൽ സുന്ദർ സിയാണ് ഇത് നിർമ്മിച്ചത്.
"ജോതി" എന്ന ടൈറ്റിൽ റോളിനെ അവതരിപ്പിച്ച മേഘശ്രീ, ചന്ദന ഷെട്ടി, വിഷ്ണു ഉണ്ണികൃഷ്ണൻ എന്നിവർ പ്രധാന വേഷങ്ങളിൽ അഭിനയിച്ചു.
ഈ പരമ്പര തമിഴ് - കന്നഡ ദ്വിഭാഷാ സൂപ്പർനാച്ചുറൽ ഫാന്റസി ത്രില്ലർ നാടക പരമ്പരയായ നന്ദിനിയുടെ രണ്ടാം ഭാഗമായിരുന്നു.
പരമ്പര 13 എപ്പിസോഡുകളോടെ 2021 ഓഗസ്റ്റ് 1-ന് അവസാനിച്ചു.
ശിവഗാമി എന്ന സ്ത്രീ, ആദിശേശൻ എന്ന നിഗൂഢ മനുഷ്യനുമായി പ്രണയത്തിലാകുന്ന തരത്തിലാണ് സീരിയലിന്റെ കഥ നീങ്ങുന്നത്.
ശിവഗാമിയും ആദിശേഷനും വിവാഹിതരാകുന്നു, അവർക്ക് രണ്ട് പെൺകുട്ടികളുണ്ട്- ജോതിയും ശ്രേയയും.
ജോതിക്ക് മനുഷ്യഗുണവും പാമ്പിന്റെ ശക്തിയും ഷെര്യയ്ക്ക് പാമ്പിന്റെ ഗുണവും പാരമ്പര്യമായി ലഭിച്ചു.
അവളുടെ രൂപം മാറുന്ന സർപ്പശക്തികളെക്കുറിച്ച് അറിയാതെ, നാഗലോഗ രാജകുമാരന്റെ ഏക അവകാശി അവളുടെ സ്വന്തം കൊട്ടാരത്തിലെ ഒരു വേലക്കാരിയാണ്, അതേസമയം ദുഷ്ട സർപ്പശക്തികളിൽ നിന്നും അവളുടെ മോശമായി പെരുമാറുന്ന കുടുംബത്തിൽ നിന്നും നിരവധി ബുദ്ധിമുട്ടുകൾ സഹിക്കുന്നു.
അവൾ എങ്ങനെയാണ് അവളുടെ യഥാർത്ഥ ഐഡന്റിറ്റി കണ്ടെത്തുന്നത്, അവളുടെ ജീവിതത്തിലെ പ്രണയത്തെ വിവാഹം കഴിക്കുകയും 'നാഗമാണിക്കം' ഒരു നിഗൂഢ കഥയായി അനാവരണം ചെയ്യുകയും ചെയ്യുന്നു.
അഭിനേതാക്കൾ മേഘശ്രീ - ജോതി അനിരുദ്ധ് ചന്ദന ഷെട്ടി - ശ്രേയ വിഷ്ണു ഉണ്ണികൃഷ്ണൻ - അനിരുദ്ധ് സീമ - പത്മാവതി രമേഷ് പണ്ഡിറ്റ് - രാജശേഖർ മേഴ്സി ലയൽ - വാസുകി രാജശേഖർ അനുരാധ നീല മേനോൻ - ലീലാവതി അദ്വാനി - നവീന സങ്കവി - മാനസ കെ. ശിവശങ്കർ - ഹക്കിം ഭായ് ജീവ - ചന്ദ്രു അനു മോഹൻ - രംഗൻ ഈശൻ സുജാത - സരസ്വതി കെപിവൈ പളനി - കൊറിയ പൊള്ളാച്ചി ബാബു സിങ്കമുത്തു ഗീത നാരായണൻ - ഇന്ദ്രസേന മാസ്റ്റർ അശ്വിൻ വിജെ സെട്ടായി സെന്തിൽ - കുമാർ കൊട്ടാച്ചി അതിഥി വേഷങ്ങൾ നാസർ - നരസിംഹൻ (ഫോട്ടോ രൂപത്തിൽ മാത്രം) ഖുശ്ബു സുന്ദർ - ശിവഗാമി ആദിശേഷൻ ഐശ്വര്യ - സാംഭവി (ഫോട്ടോ രൂപത്തിൽ മാത്രം) ശ്രീനിവാസൻ - മന്ത്രി നാഗരാജൻ മറ്റ് ഭാഷകളിലെ പതിപ്പുകൾ
ഈ പരമ്പര വിവിധ ഭാഷകളിൽ മൊഴിമാറ്റം ചെയ്യപ്പെട്ടു.
ഭാഷ തലക്കെട്ട് യഥാർത്ഥ റിലീസ് നെറ്റ്വർക്ക് അവസാനം സംപ്രേക്ഷണം ചെയ്തത് തെലുങ്ക് ജ്യോതി 12 ഏപ്രിൽ 2021 ജെമിനി ടിവി 14 മെയ് 2021 ബംഗാളി ഒന്നോ രൂപ് നന്ദിനി 19 ഏപ്രിൽ 2021 സൺ ബംഗ്ലാ 9 മെയ് 2021 കന്നഡ ജ്യോതി 10 ജൂലൈ 2021 ഉദയ ടിവി 15 ഓഗസ്റ്റ് 2021 മലയാളം ജ്യോതി 21 നവംബർ 2021 സൂര്യ ടി.വി. 26 ജൂൺ 2022 അവലംബം
ജോണി വാക്കർ ഇംഗ്ലീഷ് വിലാസം https://ml.wikipedia.org/wiki/Johnnie_Walker_(film)
ജയരാജിന്റെ സംവിധാനത്തിൽ മമ്മൂട്ടി , രഞ്ജിത എന്നിവർ പ്രധാനവേഷത്തിൽ അഭിനയിച്ച് 1992-ൽ പുറത്തിറങ്ങിയ ഒരു മലയാളചലച്ചിത്രമാണ് ജോണി വാക്കർ .
മമ്മൂട്ടി അവതരിപ്പിച്ചിരിക്കുന്ന ജോണി വർഗ്ഗീസ് എന്ന കഥാപാത്രം അനിയനോടൊപ്പം കോളേജിൽ വീണ്ടും പഠിക്കാൻ വരുന്നതും അതിനെ തുടർന്നുണ്ടാകുന്ന പ്രശ്നങ്ങളുമാണ് കഥാതന്തു.
ജോണി വർഗ്ഗീസ് നാട്ടിൽ കൃഷിയായി കഴിയുന്നു.
അനിയൻ ബോബി ബാംഗ്ലൂരിൽ പഠിക്കുന്നു.
അവധിക്കാലം ചിലവിടാനായി ബോബിയും കൂട്ടുകാരും നാട്ടിലെത്തുന്നു.
അവധി കഴിഞ്ഞ് അവർ പോകുന്നതോടെ ജോണി വീണ്ടും ഒറ്റയ്കാക്കാവുന്നു.
വിരസത മാറ്റാനായി ജോണി ബാംഗ്ലുരിലെത്തുന്നു.
കോളേജിലെ പരിപാടിയുടെ സമയത്താണ് ജോണി അവിടെ എത്തുന്നത്.
ചില പ്രത്യേക കാരണങ്ങളാൽ ജോണിക്ക് പരിപാടിയിൽ പങ്കെടുക്കേണ്ടി വരുന്നു.
ഇതിനെ തുടർന്ന് അടിപിടി ഉണ്ടാവുകയും ചെയ്യുന്നു.
വീണ്ടും പഠിക്കാൻ ജോണി തീരുമാനിക്കുന്നു.
ഗാനരചന നിർവ്വഹിച്ചിരിക്കുന്നത് ഗിരീഷ് പുത്തഞ്ചേരി , സംഗീതസംവിധാനം നിർവ്വഹിച്ചിരിക്കുന്നത് എസ്.പി. വെങ്കിടേഷ് .
"ചാഞ്ചക്കം തെന്നിയും" കെ.ജെ. യേശുദാസ് , കോറസ് 2.
"ചെമ്മാന പൂമഞ്ചം" എസ്. ജാനകി , കോറസ് 3.
"മിന്നും പളുങ്കുകൾ" കെ.ജെ. യേശുദാസ് , കോറസ് 4.
"പൂമാരിയിൽ" കെ.ജെ. യേശുദാസ് , കെ.എസ്. ചിത്ര 5.
"ശാന്തമീ രാത്രിയിൽ" കെ.ജെ. യേശുദാസ് , കോറസ് പുറത്തേക്കുള്ള കണ്ണികൾ ജോണി വാക്കർ ഇന്റർനെറ്റ് മൂവി ഡാറ്റാബേസിൽ ജോണി വാക്കർ – മലയാളസംഗീതം.
ചുവപ്പുഭീമൻ ഇംഗ്ലീഷ് വിലാസം https://ml.wikipedia.org/wiki/Red_giant
നക്ഷത്രങ്ങളുടെ വലിപ്പമനുസരിച്ച്‌, ചില നക്ഷത്രങ്ങൾ ഇന്ധനം തീർന്നു കഴിഞ്ഞാൽ കാമ്പ് ചുരുങ്ങാൻ തുടങ്ങും.
ഇതാവട്ടെ അൽപം ബാക്കി വന്ന ഹൈഡ്രജൻ , ഹീലിയം ആക്കി മാറ്റുന്നു.
റേഡിയേഷൻ മൂലമുള്ള മർദ്ദം പുറം ഭാഗത്തെ വികസിപ്പിക്കുകയും ചെയ്യുന്നു.
എന്നാൽ താരതമ്യേന തണുത്ത അവസ്ഥയിലായിരിക്കുമിത്‌.
വികസിക്കുന്ന ഈ അവസ്ഥ സൂര്യന്റെ 10 ഇരട്ടി മുതൽ 1000 ഇരട്ടിവരെ മടങ്ങ്‌ വലിപ്പം വയ്ക്കാവുന്നതാണ്‌.
നക്ഷത്ര പരിണാമത്തിന്റെ ഈ ഘട്ടത്തിനാണു ചുവപ്പു ഭീമൻ എന്നു പറയുന്നത്.
സൂര്യൻ ആണിങ്ങനെ വലുതാവുന്നതെങ്കിൽ അത്‌ ഭൂമിയുടെ അടുത്ത്‌ വരികയും തിളക്കം 2000 ഇരട്ടി അധികമാവുകയും ചെയ്യും.
സൂര്യന്റെ 500 ഇരട്ടി അമിത ഭാരമുള്ള നക്ഷത്രങ്ങൾ ഇതിനേക്കാൾ അനേകമടങ്ങായി വികസിക്കാവുന്നതാണ്‌.
വേട്ടക്കാരൻ നക്ഷത്രഗണത്തിലെ തിരുവാതിര നക്ഷത്രം ഒരു ചുവപ്പുഭീമനാണ്.